Proceedings of the 7th International Conference on Quran as Foundation of Civilization (SWAT 2021) FPQS, Universiti Sains Islam Malaysia, 6-7 October 2021 KEPERLUAN APLIKASI DIGITAL PENGAJIAN QIRĀ'ĀT MENERUSI PENDEKATAN CYBERGOGI DALAM REVOLUSI INDUSTRI 4.0 Abdul Mun'im Bin Hilmi Pelajar Sarjana, Fakulti Pengajian Quran dan Sunnah, Universiti Sains Islam Malaysia, 71800 Nilai, Negeri Sembilan, Malaysia. Tel: +60199765752, E-Mel: Norazman bin Alias, USIM Zainora binti Daud, USIM ABSTRAK Dalam era kepesatan teknologi pada masa kini, teknologi maklumat dan komunikasi atau ICT telah banyak mengubah pelbagai aspek kehidupan umat Islam di Malaysia. Jika dilihat sebelum wujudnya alat-alat sebaran am seperti radio dan televisyen, umat Islam bergantung kepadasurat khabar dan majalah untuk mendapatkan maklumat terkini serta hebahan ilmu. Kebergantungan kepada teknologi ini juga menjadi bukti bahawa masyarakat kita semakin bergerak maju seiring dengan revolusi industri 4.0 yang sedang rancak berkembang di seluruh dunia. Dalam isu pengajian qirā'āt pula, para pelajar masih lagi berada di takuk lama dengan konsep pembelajaran tradisional sahaja sedangkan kita dapat saksikan perkembangan institusi tahfiz di Malaysia berkembang dengan pesat sekali. Hal ini dibuktikan melalui beberapa kajian yang menyatakan masih banyak ruang dan peluang dalam pendidikan tahfiz dan qirā'āt yang menuntut kepada penambahbaikan dari sudut pengajaran yang lebih baik dan bersistematik. Kajian ini bertujuan mengkaji tahap keperluan aplikasi digital pengajian qirā'āt menerusi pendekatan cybergogi dalam mendepani revolusi industry 4.0 ini. Kajian ini bersifat kualitatif dengan menggunapakai metode kepustakaan dan temubual dalam meneliti semua aspek berkaitan dengan model pendidikan alaf baharu ini dan kesesuaiannya dengan pengajian qirā'āt. Hasil dapatan awal mendapati pembangunan aplikasi digital dalam pengajian qirā'āt amat diperlukan kerana seiring dengan perkembangan ilmu tersebut di Malaysia yang mula mendapat tempat di kalangan masyarakat. Kata Kunci: Aplikasi Digital, Cybergogi, Pengajian Qirā'āt, Revolusi Industri PENGENALAN Dunia telah menyaksikan kemunculan pesat peranti yang disokong oleh teknologi, terutamanya peranti yang menggunakan teknologi komunikasi tanpa wayar. Apabila teknologi berkembang, manusia juga semakin bergantung kepada peranti mudah alih dalam semua aspek kehidupan seharian. Hal sedemikian telah mencetuskan peningkatan keupayaan peranti mudah alih yang lebih tinggi. Kemunculan peranti mudah alih telah membawa kesan besar kepada bidang pendidikan, terutamanya dalam pembelajaran dan pendidikan. Hal ini dilihat bagaimana penggunaan alat mudah alih yang meluas, seperti tablet, komputer, telefon pintar dan sebagainya dalam persekitaran pembelajaran. Ini menunujukkan bahawa peranti telefon pintar mempunyai potensi besar dalam dunia tanpa wayar sekarang sebagai alat bantu belajar di masa ini. Oleh itu, semua pihak memainkan 631
Proceedings of the 7th International Conference on Quran as Foundation of Civilization (SWAT 2021) FPQS, Universiti Sains Islam Malaysia, 6-7 October 2021 peranan penting dalam memastikan kualiti pendidikan pada tahap yang optimum dengan menggunakan teknologi digital di era revolusi industri 4.0. (Sa'alek, 2014). APLIKASI DIGITAL DALAM PENDEKATAN CYBERGOGI Pengertian cybergogi secara umumnya ialah satu pembelajaran secara virtual dalam ruang lingkup membantu pelajar dalam mencipta satu pembelajaran yang menarik dari segi kognitif, emosional dan sosial (Mohd Fauzi Abdul Hamida,Norhayati Che Hata, Shaferul Hafes Sha'aria, 2013). Dengan hal yang demikian pembelajaran berkonsepkan cybergogi ialah salah satu dimensi baru dalam pedadogogi pendidikan dimana selari dengan zaman teknologi informasi dan komunikasi yang dilihat semakin meluas khusunya di Malaysia. Menurut para ahli, cybergogi juga diertikan dengan satu kerangka kerja untuk menciptakan satu sistem pembelajaran secara atas talian untuk memudahkan pelajar (Minjuan Wang, 2006). Dari segi pengajaran dan pembelajaran pula cybergogi merupakan amalan PAK21 dalam alam maya yang menekankan pembelajaran menerusi teknologi canggih, pembelajaran kolaboratif dan berautonomi yang difokuskan kepada pelajar di zaman serba canggih ini. (Abdullah, 2018) Dalam zaman teknologi yang semakin maju kini, pelbagai pembangunan dan penambahan aplikasi multimedia di dalam sistem pengajaran. Teknologi ini sudah mencapai satu tahap yang tinggi. Pada hakikatnya teks, grafik, audio dan video sudah lama digunakan untuk menyampaikan sesuatu maklumat tetapi elemen tersebut digunakan secara berasingan dan disampaikan sebagai unsur tersendiri. Masalah ini wujud disebabkan oleh ketiadaan teknologi untuk menyatupadukan setiap media atau pelbagai media. Kewujudan multimedia dapat membantu dalam menyelesaikan masalah tersebut. Multimedia adalah berdasarkan kepada dua perkataan utama iaitu 'Multi' dan 'Media/medium'. Multi bermaksud banyak, pelbagai di mana ia menandakan terdapat lebih daripada satu media wujud dalam sesuatu aplikasi. Media pula merujuk kepada alat atau pengantara untuk menyampaikan sesuatu maklumat seperti teks, grafik, audio, video dan animasi. Aplikasi Multimedia pula adalah aplikasi yang dibangunkan dengan menggabungkan koleksi pelbagai media seperti teks, grafik, audio, video dan animasi serta mempunyai ciri-ciri interaktiviti. (Sharif, 2012) Persoalan yang timbul di sini pula ialah bagaimanakah penggunaan teknologi multimedia berkonsepkan cybergogi ini dapat membantu dalam pengajaran dan pembelajaran di era revolusi 4.0 ini? 632
Proceedings of the 7th International Conference on Quran as Foundation of Civilization (SWAT 2021) FPQS, Universiti Sains Islam Malaysia, 6-7 October 2021 Berdasarkan kepada definisi multimedia yang dinyatakan, dapat difahami bahawa terdapat pelbagai bahan bantu mengajar (BBM) dalam proses pembelajaran dan pengajaran (PdP) khususnya bagi membantu anak-anak untuk menghafaz al-Quran. Antara medium yang boleh diguna pakai ialah: 1. Compact Disk Read-Only Memory atau lebih dikenali sebagai CD-Rom Antara kaedah pengajaran yang sesuai digunakan adalah melalui CD-ROM. Ia merupakan alat bantu mengajar yang amat sesuai dan berkesan kerana dapat memudahkan pengajaran dan pembelajaran ilmu terutamanya bidang al-Quran seperti hafazan, tarannum dan qira'at. Kaedah yang paling sesuai untuk guru dalam mengajar Al Quran ialah talaqqī dan mushāfahah. (Dzulkifli, 2012). Dalam kaedah ini, guru akan berhadapan secara langsung dengan pelajar untuk mendengar dan memperbetulkan bacaan pelajar. Namun, disebabkan kekangan peruntukan masa yang terhad khususnya kem hafazan separuh masa seperti ini, maka guru tidak mungkin berkesempatan untuk bertalaqqī dengan setiap pelajar hanya dalam lingkungan masa 2 hingga 3 jam. Penggunaan CD-ROM sedikit-sebanyak dapat membantu guru dan pelajar kerana mudah dibawa, mudah dipelajari, mudah dimiliki dan bersifat pembelajaran kendiri. 2. Telefon Pintar Telefon pintar memainkan peranan yang penting dalam kehidupan pelajar sebagai alat untuk berkomunikasi dan telah berjaya menarik minat golongan muda (Hamdan, A., Din, R. & Abdul Manaf, S. Z., 2012). Berdasarkan (Rahim, 2013) telefon pintar merupakan salah satu kepada cabang pembelajaran yang mana ianya mempunyai pelbagai kemudahan dan kelebihan kepada para pengguna. Aplikasi mudah alih yang terdapat dalam telefon pintar memudahkan mereka mengakses pembelajaran dengan senang. Pelbagai perisian dan aplikasi mudah alih di dalam telefon pintar telah dibangunkan untuk menjadikan proses pembelajaran dan pengajaran (PdP) dalam bidang hafazan al-Quran mudah dan cepat berbanding secara tradisional. Beberapa aspek pengetahuan tentang al-Quran dikaji dan dibangunkan bagi menghasilkan rekaan aplikasi dan sistem yang mampu memberi kesan yang baik kepada pengguna. Kaedah dan teknik hafazan al-Quran menjadi mudah dengan kemudahan capaian internet serta adanya pembangunan perkakasan dan perisian dalam bentuk pendigitalan. Dengan perkembangan teknologi zaman kini, penggunaan telefon pintar yang boleh dibawa ke mana sahaja amat mudah dan membantu setiap pengguna untuk memperoleh sumber maklumat apatah lagi menghafaz serta mengulang kaji hafazan al-Quran. Antara software yang boleh dimuat turun dan diguna pakai secara meluas di android dan ios berkaitan mushaf al-Quran ialah Qur'an for Android dan The Quran. 3. Komputer 633
Proceedings of the 7th International Conference on Quran as Foundation of Civilization (SWAT 2021) FPQS, Universiti Sains Islam Malaysia, 6-7 October 2021 Warga pendidik percaya bahawa komputer dapat membantu pelajar dalam mendalami kaedah belajar dengan betul melalui metode interaktif. Kandungan subjek boleh dilaksanakan secara berkesan melalui aplikasi Agen Pedagogi Animasi (APA) kerana ia berjaya meningkatkan fokus dan ransangan pelajar dalam proses pembelajaran. Kajian oleh 2011)membuktikan antara sebab utama pelajar mempunyai tahap kecekapan yang rendah dalam membaca surah adalah kerana pelajar tidak mempunyai minat dalam pembelajaran surah. Menurut (Nor Musliza Mustafa, Mokmin Basri, 2014), proses ajaran surah adalah bukan secara interaktif dan guru agama mengajar secara satu arah dan jelas bahawa pelajar secara membuta tuli mengulangi dan membaca surah selepas guru dan kaedah ini boleh menyebabkan motivasi pelajar semakin merosot. Di samping itu, satu kajian telah dibuat terhadap tiga guru agama dimana mereka telah ditemubual dan mereka berpandangan pembelajaran dan motivasi pelajar dapat dipertingkatkan melalui pembangunan rekabentuk pengajaran yang interaktif dan dilengkapi dengan teknologi moden. (Alias, 2020) 4. Al-Quran Pen Reader Al-Quran Digital Read Pen ialah pen yang boleh membaca al-Quran menggunakan audio tetapi ia tidak boleh menulis. Manfaatnya ialah teknologi read pen yang membaca ayat per ayat dan surah per surah apabila mata pen menyentuh pada mana-mana ayat atau surah, maka ia akan mengeluarkan suara bacaan mengikut qari pilihan yang pengguna pilih. Al-Quran Digital Read Pen merupakan gajet digital Islamik yang membantu semua golongan yang ingin belajar membaca al-Quran dari peringkat asas dengan mudah dan cepat melalui inovasi terkini iaitu pen pintar. Tidak seperti gajet digital Islamik yang lain, Al-Quran Digital Read Pen adalah mesra pengguna dan mudah dioeroleh oleh semua peringkat umur. Dalam konteks mendidik anak-anak, mungkin set pen digital al-Quran merupakan satu pilihan kerana ia bertindak sebagai scanner atau pengimbas kepada huruf-huruf yang dicetak pada naskhah al- Quran. Al-Quran itu pula diperbuat daripada kertas yang mempunyai kod. Bagaimanapun, pada mata kasar kod-kod berkenaan tidak kelihatan. Ia hanya boleh dilihat sekiranya menggunakan kanta pembesar. Pengguna boleh nampak dengan jelas grid yang ada di belakang tulisan pada mushaf al-Quran tersebut. Pada grid berkenaan, dimasukkan kod tertentu dan apabila pen diletakkan, alat pengimbas yang padanya akan mencetuskan bunyi tertentu berdasarkan kod tertentu. Pen ini mampu menyimpan hampir 480,000 kod tetapi ia tidak berfungsi pada mushaf al-Quran biasa kerana tidak memiliki kod. Jadi, dengan adanya inovasi media audio visual, pelajar dapat melihat perkara-perkara yang baru sehingga dapat merangsang fikiran, perhatian dan minat pelajar dalam proses pembelajaran sehingga pelajar lebih aktif dalam mengikuti proses belajar mengajar. (Hidayanti, 2020). (Hamid, 634
Proceedings of the 7th International Conference on Quran as Foundation of Civilization (SWAT 2021) FPQS, Universiti Sains Islam Malaysia, 6-7 October 2021 5. Aplikasi Pembelajaran Secara Digital Aplikasi ini akan mendorong pelajar anda meluangkan masa dengan membuahkan hasil dengan memberi tumpuan kepada pelajaran. (Hanafi, 2021)Berikut adalah senarai aplikasi web e-pembelajaran yang menakjubkan. Anda boleh memilih sesiapa sahaja berdasarkan keperluan anda. Antara ciri-ciri aplikasi ini ialah susun atur web yang berpusatkan pelajar dan terdapat fungsi peringatan, penghargaan, dan reka bentuk responsive. Seterusnya pemberitahuan push lain yang berkaitan. Selain itu, terdapat juga pelbagai bahan pembelajaran yang berbeza seperti visual, video, podcast dan lain lain. Ciri seterusnya ialah, kandungan perisian dalam talian yang boleh dimuat turun untuk ulasan masa depan. Dalam aplikasi ini juga terdapat pelabagai pelbagai format kuiz yang membuatkan pelajar tidak bosan dan menarik minat mereka untuk lebih belajar. Antara aplikasi yang digunakan ialah google meet, kahoot, see saw, photomatch dan lain-lain. 6. Perisian berbentuk 'Courseware' Courseware merujuk kepada program perisian yang direka khas untuk tujuan pendidikan. Pada mulanya terdapat pada CD sebagai bantuan kursus untuk pengajar dan membantu mereka mengurus kuliah, kursus telah merevolusikan. Ia kini kebanyakannya terdapat dalam talian dengan pelbagai sumber dan bahan sokongan (buku rujukan, kertas penyelidikan dan jurnal). Courseware terutamanya digunakan untuk kursus dalam talian dan pensijilan seperti kursus Microsoft Certified Profesional. KONSEP CYBERGOGI Cybergogi adalah kaedah Pendidikan di era globalisasi melalui pemerkasaan Teknologi Maklumat dan Komunikasi (ICT) yang tidak terhad dari ruang, masa, budaya dan negara (Wan Ab Aziz Wan Daud, Wong Kung Teck, Mohammad Taufiq Abdul Ghani, 2019). Pelajar dan pensyarah lebih mudah mengakses bahan, modul pembelajaran dari pelbagai sumber dan rujukan melalui internet (Malek, 2018). Hal ini dilihat dapat menghasilkan hasil kolaborasi yang baik dan menarik dalam pembelajaran pembelajaran melalui konsep ini dengan menggabungkan sistem pembelajaran dengan animasi virtual (Dennis K.S., Dailey-Hebert A, 2015). Heutagogi dan cybergogi dilihat berkembang dalam pelbagai bentuk termasuk multimedia interaktif yang mempunyai gabungan dalam proses pengajaran dan pembelajaran. Cybergogi juga diertikan sebagai pensyarah membuat satu strategi berlainan dalam sistem pengajaran dimana menggunakan teknik pembelajaran dalam berbentuk multimedia interaktif. (Tracey L. Leacock and John C. Nesbit, 2007). Perkembangan cybergogy juga telah berkembang ke dalam bentuk lain iaitu Massive Open Online Course (MOOC) dimana melalui mooc ini membawa 635
Proceedings of the 7th International Conference on Quran as Foundation of Civilization (SWAT 2021) FPQS, Universiti Sains Islam Malaysia, 6-7 October 2021 pelajar kepada perubahan paradigma iaitu sistem pembelajaran mereka diubah kepada sistem latihan dan pembelajaran secara atas talian. Oleh itu pelajar tidak lagi bergantung kepada sistem kelas bersemuka dan perlu ke sekolah,mereka boleh mengakses pembelajaran mereka dimana sahaja mereka berada tanpa mengira tempat dan masa. Hanyalah menggunakan peranti mudah alih sahaja (Razak, 2018). Oleh itu,cybergogi ialah satu pendekatan dapat meningkatkan kualiti pengajaran dan pembelajaran di kalangan pelajar. Kemampuan dan kemahiran pelajar yang baik dapat menjamin masa depan negara yang lebih baik (Dailey-Hebert & Dennis, 2015). PERKEMBANGAN QIRĀ'ĀT DI INSTITUSI PENGAJIAN TINGGI Ilmu Qirā'āt pada awal penyebaran dan kemunculannya di Malaysia kelihatan agak asing kerana masyarakat umum ketika itu hanya menganggap bacaan al-Quran hanyalah terdiri daripada satu bacaan sahaja yang diwahyukan kepada junjungan besar nabi Muhammad saw. Pada hakikatnya, ketika Islam mula bertapak di tanah melayu suatu ketika dahulu, Ilmu qiraat telah diperkenalkan kepada masyarakat seiring dengan dakwah yang disampaikan oleh para da'ie. Hal ini membuktikan bahawa ilmu qirā'āt sudah lama bertapak di tanah melayu. Hal ini dapat dilihat dengan lebih jelas apabila satu institusi tahfiz yang ditubuhkan secara rasmi pada tahun 1996 hasil cetusan idea Perdana Menteri Malaysia yang pertama iaitu Tunku Abdul Rahman Putera Al Haj yang dinamakan Institut Pengajian Darul Quran. Hal ini selari dengan hasrat beliau untuk menubuhkan satu istitusi tahfiz di era pemerintahan beliau. (Ahmad, 2015). Hasrat ini telah dinyatakan di masjid Negara dalam ucapan beliau ketika Majlis Perasmian Masjid Negara ketika itu di mana idea tersebut tercetus rentetan dari Musabaqah al-Quran yang dianjurkan semenjak tahun 1960. Kehadiran Rektor Universiti Al-Azhar ketika itu iaitu Syeikh Mahmud Syaltut yang membuat lawatan ke Malaysia dan menghadiri majlis perasmian tersebut juga menjadi antara punca Tunku Abdul Rahman Putra Al Haj untuk memenuhi hasrat tersebut. Sebagai permulaan, Maahad Tahfiz Al-Quran Wal-Qiraat ditubuhkan sebagai salah satu unit di Bahagian Hal Ehwal Islam, Jabatan Perdana Menteri, Kuala Lumpur. Dengan penubuhan tersebut maka bermulalah pengajian dalam bidang Tahfiz al-Quran di Dewan Syarahan Masjid Negara pada 1 Mac, 1966 dengan bilangan pelajar pada masa itu seramai 8 orang sebagai perintis yang dipilih dan dihantar oleh negeri-negeri di Malaysia. (dipetik daripada Tidak ketinggalan institut pengajian tinggi juga telah membuka pengajian khusus mahupun kursus dalam kurikulum pengajian mereka. Proses perkembangan kurikulum qirā'āt di institu pengajian tinggi telah berlaku pada peringkat penubuhan Darul Quran pada tahun 1966 dan penyertaan Ma'ahad Tahfiz al-Quran yang bermula pada tahun 1984, iaitu dari aspek sistem penggal ke sistem tahun, aspek struktur kurikulum qirā'āt dari satu subjek qirā'āt sehingga ke tujuh subjek yang merangkumi Qirā'āt 'Ilm dan Qirā'āt Amali, aspek peperiksaan dari satu peperiksaan Qirā'āt Taḥrīrī. Kini, penubuhan sekolah tahfiz atau maahad tahfiz kian bercambah ibarat cendawan yang tumbuh selepas hujan. Secara umumnya, setiap negeri di Malaysia mempunyai sebuah sekolah pengajian tahfiz yang dikelolai oleh kerajaan negeri selain sekolah tahfiz swasta yang bertebaran banyaknya di seluruh pelusuk Malaysia. Sehingga kini terdapat pelbagai peringkat kursus ini ditawarkan, bermula dar Peringkat persijilan yang disediakan bermula dari Sijil, Diploma, Ijazah Pertama, DPLI Tahfiz, 636
Proceedings of the 7th International Conference on Quran as Foundation of Civilization (SWAT 2021) FPQS, Universiti Sains Islam Malaysia, 6-7 October 2021 Sarjana (M.A) dan sehinggalah ke peringkat yang paling tertinggi Ijazah Doktor Falsafah (Ph.D) (GHANI, 2018). Pelbagai institusi pengajian tinggi seperti Universiti Awam dan swasta menawarkan program pengajian tahfiz dan qiraat di peringkat sarjana muda. Ini dapat dilihat menerusi (USIM, 2019)dengan program barunya iaitu Ijazah Sarjana Muda Pengajian Qiraat dengan Kepujian. Selain itu, kenyataan akhbar (Ismail, 2019)yang menyatakan Universiti Pendidikan Sultan Idris (UPSI) menawarkan program tahfiz dan qirā'āt. Seterusnya, (UniSHAMS, 2019)pula menawarkan Ijazah Sarjana Muda Pengajian Tahfiz al-Quran dan al- Qirā'āt serta (UniSHAMS, 2019)turut menawarkan Ijazah Sarjana Muda Al-Quran & Al-Sunnah (QIRĀ'ĀT). Bertitik tolak daripada sni jelaslah bahawa pembelajaran qiraat sudah dapat diterima di negara ini dek kerana instistusi pengajian tinggi juga telah membuka luas peluang kepada pelajar untuk mendalami ilmu Qiraat. KEPERLUAN APLIKASI DIGITAL DALAM PEMBsELAJARAN QIRAAT DI ERA REVOLUSI INDUSTRI 4.0 Dengan bertumbuhnya pusat-pusat tahfiz di segenap penjuru negara, sudah tiba masanya sistem pembelajaran sekarang ditingkatkan kualitinya dan dinaik taraf. (Ismail S. , 2018) Kajian yang telah dibuat mendapati pelajar masih lagi berada di tahap yang tidak memuaskan. Ini disokong dengan hasil kajian menyatakan bahawa tahap penguasaan qirā'āt berada di tahap yang sederhana dan kemampuan mereka untuk mengamalkan qiraat di tahap yang rendah khususnya di kalangan pelajar- pelajar tahfiz kerana mereka merasakan subjek qiraat sukar difahami dan dipelajari dalam bab usul dan farshy huruf qiraat mengikut qiraat sab'ah, masa tidak mencukupi, penggunaan bahasa arab sebagai pengantar bahasa utama dalam pengajaran dan pembelajaran dan kekurangan bahan-bahan rujukan (Ghani., 2016) Menerusi kajian yang telah dilakukan, penulis ingin menekan bahawa perlunya bahan bantu mengajar berkaitan pengajian qirā'āt yang mencakupi ilmu dirayah, riwayah secara ifrad serta relevansi terhadap pengajian islam di peringkat nasional. Hal ini berdasarkan tahap penguasaan pelajar masih lagi di tahap tidak memuasakan. Satu inovasi haruslah dilakukan oleh para pengajar agar isu ini dapat diatasi (Ghani, 2011). Tambahan pula majoriti pengajian sedia ada hanya dibangunkan bagi menerapkan PdP ilmu qiraat secara riwayah secara umum semata-mata. Sehubungan dengan itu, pengajian islam seperti Pengajian Qiraat perlu bergerak selari dengan ilmu lain dimana selari dengan zaman revolusi 4.0 ini. Antara yang ingin dititikberatkan ialah perlunya aplikasi digital dalam pendekatan cybergogi dalam pendidik pendidikan kini. Said Nursi juga ade menyatakan dalam penulisan beliau, dalam dunia moden hari ini, ilmu-ilmu agama dan sains modern perlu dipadukan dalam kurikulum dan proses pendidikan secara profesional. (Qindil) Dalam persaingan yang semakin hebat tersebut, pengkaji mendapati terdapat sebuah courseware qirā'āt yang sedang dibangunkan oleh seorang penyelidik, Dr. Helmi Norman, daripada Universiti Kebangsaan Malaysia (UKM) berdasarkan kepada artikel beliau (Norman F. N., 2019.) didapati 637
Proceedings of the 7th International Conference on Quran as Foundation of Civilization (SWAT 2021) FPQS, Universiti Sains Islam Malaysia, 6-7 October 2021 bahawa tiada lagi bahan bantu mengajar berkaitan pengajian qiraat yang mencakupi ilmu dirayah, riwayah secara ifrad serta relevansi terhadap pengajian islam di peringkat nasional. Hal ini menguatkan lagi bahawa perlunya aplikasi digital dalam pendidikan qiraat kerana kekurangan bahan bantu mengajar dalam pengajian tersebut. merealisasikan hasrat ini, jawatakuasa khas yang terdiri dari kalangan ahli akademik dan pakar dalam pelbagai bidang pengajian Islam terutama di peringkat universiti dan kolej-kolej negeri perlu merangka dengan segera setiap aktiviti dan kursus pengajaran dan pembelajaran Ilmu Qiraat dengan kaedah yang lebih efektif (Harun S. I., 2011). PENUTUP Hasil kajian yang dijalankan pengajaran dan pembelajaran menggunakan kaedah cybergogi amat penting selari dengan kemajuan negara ke fasa Revolusi 4.0. Hal ini kerana kita boleh melihat perkembangan teknologi terkini di mana mata pelajaran lain dilihat lebih mendominasi dari segi bahan bantu megajar berbanding pengajian Islam. Sebelum wujudnya alat-alat sebaran am seperti radio dan televisyen, umat Islam bergantung kepada surat khabar dan majalah untuk mendapatkan maklumat terkini. Pengajian Qiraat juga tidak terkecuali terlibat dalam masalah ini. Masih banyak ruang yang boleh diisi dalam membangunkan kurikulum bidang pengajian Qiraat khasnya di Malaysia sama ada dalam isu isi kandungan mahu pun kaedah pengajaran dan pembelajaran. Penulis mencadangkan agar pihak berwajib seperti Agensi Kelayakan Malaysia menggubal satu standard khas bagi pengajian Tahfiz Al-Quran dan Qiraat di IPT. Adalah satu keperluan untuk menambah nilai ilmu dalam bidang Qiraat kerana ilmu ini salah sebahagian daripada ilmu quran. Bagi merealisasikan hasrat ini, jawatakuasa khas yang terdiri dari kalangan ahli akademik dan pakar dalam pelbagai bidang pengajian Islam dan teknologi terutama di peringkat universiti dan kolej-kolej negeri perlu merangka dengan segera setiap aktiviti dan kursus pengajaran dan pembelajaran Ilmu Qiraat dengan kaedah yang lebih efektif selari dengan era revolusi 4.0 sekarang. RUJUKAN Abdullah, A. G. (2018). Transformatif Kepimpinan Instruksional Dalam Mengurus. Prosiding Kolokium Kebangsaan Kepimpinan Instruksional. Ahmad, N. B. (2015). Memperkasa Darul Quran Ke Arah Memartabat Pendidikan Tahfiz Di Malaysia. Simposium Pendidikan Tahfiz Nusantara. al-Baylī, A. (1984). Al-Ikhtilāf baina al- Qirā'āt. Bayrūt : Dār al-Jīl. al-Halīm, A. (n.d.). Al-Qirā'āt al-Qur'āniyyah. Ibid. Alias, D. N. (2020). Rumah Ngaji @ An-Nur Ttj; Penggunaan Teknologi Multimedia Dalam Pengajaran Tahfiz Separuh Masa. Al-Nuhhās, '. M. (2004). Muqaddimah fī 'Ulūm al-Qirā'āt. Tantā: Dār al-Sahābah li al-Turāth,. al-Qattan, M. (1996M). Mabāhith fi 'ulum al-Qur'ān. Riyadh: Maktabat Ma"arif. Budiu. (2013). Mobile: Native apps, web apps, and hybrid apps. Retrieved from Retrieved. 638
Proceedings of the 7th International Conference on Quran as Foundation of Civilization (SWAT 2021) FPQS, Universiti Sains Islam Malaysia, 6-7 October 2021 Daud, W. A. (2018). A Conceptual Framework for Mobile. A Conceptual Framework for Mobile Application In Learning Arabic LAnguage. Dennis K.S., Dailey-Hebert A. (2015). Transformative Perspectives and Processes in Higher Education: Concluding Thoughts. In: Dailey-Hebert A., Dennis K. (eds) Transformative Perspectives and Processes in Higher Education. Springer, Cham. Dollah. (2017). Prototype development of mobile app for trilingual Islamic banking and finance glossary of terms via iOS and android based devices. International Journal ofInteractive Mobile Technologies. Dzulkifli, I. (2012). Keperluan Bertalaqqidan Bermusyafahah Dalam Pengajaran:Dan Pembelajaran Ilmu Al-Qur'an: Satu Tuntutan. Fahad. (2009). Students' Attitudes and Perceptions towards the Effectiveness of Mobile. Gafor, K. N. (2012). Keberkesanan GeoTV Terhadap Terhadap Kegiatan Manusia urnal Teknologi Pendidikan Malaysia Bilangan 2. Ghalib. (2006 ). The design, development and testing on the efficacy of a pedagogical. GHANI, A. R. (2018). Cabaran Guru Tahfiz Mendepani. Seminar Tahfiz Kali 3 Selangor. Jabatan Pengajian Islam. Ghani, I. D. (2011). Keperluan Bertalaqqi dan Bermusyafahah dalam Pengajaran dan Pembelajaran Ilmu Al-Qur'an: Satu Tuntutan. Seminar Qiraat Peringkat Kebangsaan. Ghani., R. A. (2016). Pembangunan Kurikulum Tahfiz: Prinsip Dan Kaedah Dalam Membina Kurikulum Tahfiz Al-Quran. Simposium Pendidikan Tahfiz Peringkat Antarabangsa . Gursula. (2009). The Effects of Online and Face to Face Achievement. Procedia-Social and Behavioral Sciences. Hamdan, A., Din, R. & Abdul Manaf, S. Z. (2012). Penerimaam M-Pembelajaran dalam Sistem Pendidikan di Malaysia. The Unified Theory of Acceptance and Use of Technology (UTAUT) : Satu Analisis Literatur. UKM, Malaysia 1st International Conference on Mobil Learning, Applications, and services (mobilcase2012). Hamid, D. H. (2011). Web Based Service for Collaborative Authoring Learning using. Hamzul, M. &. (2015). Design and Development of Arabic Online Games: A. Hanafi, N. H. (2021). 3 Aplikasi Pembelajaran Online Yang Mudah Digunakan Digunakan. Harun, S. I. (2011). Perkembangan Ilmu Qiraat Di Malaysia Dan Keperluannya Di Institusi Pengajian Tinggi. Seminar Qiraat Peringkat Kebangsaan 2011. Hidayanti, N. (2020). Penerapan Media Audio Visual Talking Pen Al-Quran Al-Fatih Pada 8 Makharijul Huruf (Study Eksperimen Pada Santri Tpa Babul 'Ibad Desa Cadek) Kabupaten Aceh Besar. Hj.Shuib, F. (1995). Kecemerlangan ilmu dalam sejarah dan tamadun Islam : Penginstitusian ilmu di zaman Abbasiyah 750-1258. Kuala Lumpur : Pustaka Warisan . 639
Proceedings of the 7th International Conference on Quran as Foundation of Civilization (SWAT 2021) FPQS, Universiti Sains Islam Malaysia, 6-7 October 2021 Ishak, A. (1995). Pendidikan Islam dan Pengaruhnya di Malaysia. Kuala Lumpur: Dewan Bahasa Dan Pustaka. Ishak, M. A. (2018). Negara Perlu Ramai Pendidik Kreatif. Retrieved from Ismail. (2019). S. Retrieved from Ismail, S. (2018). Sejarah Perkembangan Dan Status Terkini Pengajian Tahfiz Di. Muzakarah Institusi Tahfiz Negara Wilyah Utara. Jusuh, A. (1990). Pengenalan tamadun Islam di Malaysia . Kuala Lumpur: Dewan Bahasa dan Pustaka. Kukulska-Hulme, A. &. (2008). . An overview of mobile assisted language learning:. Lah, A. C. (2007). Grafik Animasi dalam Pengajaran dan Pembelajaran. Pulau Pinan: Pusat Pengajian Ilmu Pendidikan Universiti Sains Malaysia . Malek, J. A. (2018). Telecenters in the Development of the Smart Village (SV): Cybergogy for Multicultural Transformation. Universiti Kebangsaan. Minjuan Wang, M. K. (2006). Cybergogy for Engaged Learning: A Framework for Creating Learner Engagement through Information and Communication Technology. Mohamad, A. H. (2010). Kesalahan penggunaan bahasa Arab pada pembungkus produk halal di Malaysia. Serdang, Selangor: Universiti Putra Malaysia . Mohd Fauzi Abdul Hamida,Norhayati Che Hata, Shaferul Hafes Sha'aria. (2013). Persepsi Pelajar Terhadap Penggunaan Animasi dalam Pembelajaran. Nor Musliza Mustafa, Mokmin Basri. (2014). Perbandingan kaedah hafazan al-Quran tradisional dan moden: Satu kajian awal. Norman. (2019). F. N. . researchgate. Retrieved from researchgate.net:. Norman, F. N. (2019.). Retrieved from researchgate.net:. Ogata, H. Y. (2010) Computer supported ubiquitous learning environment for vocabulary. Qindil, M. (n.d.). Manhaj al-Tarbiyah inda al-Nursi. Rahim, N. A. (2013). Penggunaan Mobile Learning (M-Learning) Untuk Tujuan Pembelajaran Dalam Kalangan Pelajar Kejuruteraan UTHM. Fakulti Pendidikan Teknikal dan Vokasional, Universiti Tun Hussein Onn Malaysia. Razak, M. b. (2018). From Classroom to Global Community: iE.RAT DIVo. NAVi ADAM. Prociding: Rias. (2012). M-Jako Iban: A Mobile Application to Introduce Iban Language. International Symposium on Humanities, Science and Engineering (SHUSER 2012). Sa'alek, A. (2014). A review of emerging technologies: Mobile assisted language. 640
Proceedings of the 7th International Conference on Quran as Foundation of Civilization (SWAT 2021) FPQS, Universiti Sains Islam Malaysia, 6-7 October 2021 Sahrir, M. S. (2018). Development and evaluation of i-Mutawwif: A mobile language traveller guide in Arabic for mutawwif (Umrah tour guide). International Journal of Interactive Mobile Technologies. Sha"bān. (1999). al-Qirā'āt Ahkāmuhā. Ibid. Sharif, N. (2012). Kesan Penggunaan Multimedia Dalam Kalangan Pelajar. Stenbom, S. (2018). A systematic review of the Community of Inquiry survey. Tasir, J. H. (2003). Multimedia dalam pendidikan. Pahang: PTS. Teh, K. S. (2002). Kesan Tatabahasa Arab Terhadap Pengeluaran Hukum Fiqh Daripada al-Qur'ān al-Karīm. . Bangi: Universiti Kebangsaan Malaysia. Tracey L. Leacock and John C. Nesbit. (2007). A Framework for Evaluating the Quality of Multimedia Learning Resources . UniSHAMS. (2019). insaniah.edu.my. Retrieved from insaniah.edu.my: UniSHAMS. (2019). . insaniah.edu.my. Retrieved from insaniah.edu.my: Unisza. (2020). Unisza unisza.edu.my. Retrieved from unisza.edu.my: USIM. (2019). usim.edu.my. Retrieved from usim.edu.my: Wan Ab Aziz Wan Daud, Wong Kung Teck, Mohammad Taufiq Abdul Ghani. (2019). The Needs Analysis of Developing Mobile Learning Application for Cybergogical Teaching and Learning of Arabic Language Proficiency. . International Journal of Academic Research in Business and Social Sciences. Wang, M. &. (2020). Cybergogy for Engaged Learmimg: A Framework for Creating Leaner Engagement Through Information and Communication Technology. Wiskey. (2005). Diffusion Theory and Instructional Technology: Journal of Instructional. Yusuf Bilfaqih, M. N. (2015). Esensi pengembangan pembelajaran daring. Yogyakarta. Zainora Daud Muhammad Fairuz A. Ad. (2012). Kaedah Pengajaran Dan Pembelajaran Pengajian Qiraat Di Jabatan Al-Quran Dan Al-Qiraat, Kuis: Satu Tinjauan Awal. Zainora Daud, Muhammad Fairuz A. Ad. (2012). Kaedah Pengajaran Dan Pembelajaran Pengajian Qiraat Di Jabatan Al-Quran Dan Al-Qiraat, Kuis: Satu Tinjauan Awal. Zaman., H. B. (2011). Jurnal Multimedia dalam Pendidikan: Dari Teknologi Berasingan Ke Pengintegrasian Tanpa Kelim. 641